paragraph_text: thumb|180px|Službeni logo agencije National Park Service Nacionalni parkovi Sjedinjenih Američkih Država naziv je za skupinu od 59 nacionalnih parkova i zaštićenih područja smještenih na teritoriju Sjedinjenih Američkih Država, kojima upravlja National Park Service, agencija američkog Ministarstva unutarnjih poslova. Da bi neko područje postalo nacionalnim parkom, njegovo utemeljenje mora biti potvrđeno aktom Kongresa Sjedinjenih Američkih Država. Prvi utemeljeni park, čije je utemeljenje 1872. godine potpisao američki predsjednik Ulysses S. Grant, bio je Yellowstone. Posebnim zakonskim aktom ( Organic Act) izglasanim 1916. godine, osnovana je agencija National Park Service, čija je zadaća očuvanje prirode, prirodnih i povijesnih objekata i divljeg života u zaštićenim područjima te očuvanje tih područja za buduće generacije.<ref>The National Park Service - Organic Act Američki nacionalni parkovi obično obiluju raznim prirodnim resursima na velikim površinama. Mnogi od njih prvotno su bili zaštićeni nacionalni spomenici prirode. Sedam je američkih nacionalnih parkova spojeno s nacionalnim rezervatima. Šest takvih se nalazi na teritoriju savezne države Aljaska.